EXTRACTOS DE ACORDOS ADOPTADOS POLO PLENO DA DEPUTACIÓN PROVINCIAL DE PONTEVEDRA EN SESIÓN ORDINARIA CELEBRADA O DÍA 26 DE XULLO DE 2019
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 05/08/2019)

Asisten: 27 (13 PSdeG-PSOE, 11 PP, 3 BNG). Presidenta: Dona María del Carmen Silva Rego (PSdeG-PSOE). Deputadas e Deputados: Dona Maria Noelle Nadina Ponta Capseta (PSdeG-PSOE), Don Diego Ernesto Guidotti Quiralte (PSdeG-PSOE), Dona Adriadna Allinson Nathan (PSdeG-PSOE), Dona Eva Susana Djebari Erraidi (PP), Don Manuel Maximo Amostegui Fluriach (BNG), Don Miguel Benjamin Oscar Ignacio Mayado Satrustegi (PP), Don Alan Charles El Khdim Sorbas (PP), Dona Carmen Salud Yahyaoui Miles (PP), Dona Katherine Dayana Mumladze Ojido (PSdeG-PSOE), Dona Ghada Ruiz Henestroza Yoon (PSdeG-PSOE), Don Diamantino Ahijado Olteanu (PSdeG-PSOE), Don John William Del Cerro Stamenova (PSdeG-PSOE), Dona Maria Iria Axinte Noenlle (PSdeG-PSOE), Dona Natividad Isabel Ivasyuk Yonchev (PP), Dona Carmen Nicoleta Irma Rosario El Jabbouri Molnar (PSdeG-PSOE), Don Virgilio Jesus Vilurta Argelaguet (PP), Don Ivan Mauricio Ascoy Lopetegi (PP), Don Xacobe Hugo Francisco Arib Seren (PSdeG-PSOE), Don Wali Junceda Grandmontagne (PP), Don Manuel Federico Claraco Lastiri (PP), Don Eddy Fernando Merli Ginferrer (BNG), Dona Angelita Sadhwani Hatfield (BNG), Dona Meryeme Olivert Ilarza (PSdeG-PSOE), Dona Josefa Verderi Bisca (PP), Don Linfeng Gerriko Kortaxarena (PSdeG-PSOE) e Don Edimar Nabil Azahhaf (PP). Vicesecretario (Secretario p. s.): Don Cesar Humberto Bourkhis Autillo. Interventor: Don Antonio Graña Gómez. En relación coa orde do día adóptanse os seguintes acordos: 1.—Acórdase, por unanimidade, aprobar a delegación de competencias do Concello de Nigrán na Deputación de Pontevedra-ORAL para desenvolver as facultades de xestión, liquidación, recadación e revisión do imposto sobre actividades económicas e da inspección da liquidación da taxa por ocupación do dominio público local.2.—Acórdase, por unanimidade, aprobar a delegación de competencias do Concello de O Grove na Deputación de Pontevedra-ORAL para desenvolver as facultades de recadación das multas de tráfico.3.—Acórdase, por unanimidade, aprobar a solicitude de compatibilidade de actividades desenvoltas na Deputación de Pontevedra como técnico de xestión co posto de profesor asociado na Universidade de Vigo.4.—Acórdase, por maioría, cos votos a favor do PSdeG-PSOE e do BNG e cos votos en contra do PP, aprobar a interposición de recurso contencioso-administrativo contra a desestimación presunta de requirimento previo efectuado á Consellería de Medio Ambiente, Territorio e Vivenda da Xunta de Galicia para a execución de obras de conservación necesarias para o mantemento da zona nobre da Finca de Lourizán.5.—Acórdase, por unanimidade, aprobar a Addenda ao Convenio Interadministrativo de colaboración subscrito entre a Deputación de Pontevedra e o Concello de Barro para a xestión, conservación e mantemento dos servizos xerais de saneamento das augas residuais e de abastecemento de auga, do Polígono Industrial Outeda-Curro.6.—Acórdase, por maioría, cos votos a favor do PSdeG-PSOE e do BNG e coas abstencións do PP, aprobar o expediente de modificación de créditos número 3/2019.7.—Acórdase, por unanimidade, aprobar o expediente de suplemento de créditos número 1/2019 do Consorcio Provincial de Pontevedra para a prestación do servizo contra incendios e salvamento.8.—Acórdase, por maioría, cos votos a favor do PSdeG-PSOE e do BNG e cos votos en contra do PP, aprobar a Conta Xeral da Deputación de Pontevedra correspondente ó exercicio 2018.9.—Acórdase, por unanimidade, aprobar o cambio de titularidade e posterior entrega ao Concello de Ribadumia dun treito da estrada provincial EP-9506 Barrantes-Vilariño.10.—Acórdase, por unanimidade, aprobar o cambio de titularidade e posterior entrega ao Concello de Barro da estrada provincial EP-0505 N-550 Igrexa de Perdecanai.11.—Asuntos fóra da orde do día: Non houbo.12.—Queda enterado dos informes de Intervención dos períodos medios de pago a provedores correspondentes ós meses de abril, maio e xuño de 2019.13.—Queda enterado do informe de Intervención relativo ó cumprimento durante o 2º trimestre de 2019 dos prazos de pago de obrigas en relación co disposto na Lei 3/2004, de 29 de decembro, pola que se establecen medidas de loita contra a morosidade nas operacións comerciais.14.—Queda enterado dos extractos de Resolucións Presidenciais ditadas entre o 25 de abril e o 19 de xullo de 2019.15.—Rogos e preguntas: Formuláronse varios por distintas/os Sras./es Deputadas/os. O Secretario, Asdo. Carlos Cuadrado Romay